C 301/14
HU
Az Európai Unió Hivatalos Lapja
2022.8.5.
22. hangsúlyozza, hogy lehetőség van egy európai területi társulás (ETT) létrehozására, amelyben csak egy uniós tagállamból – beleértve annak legkülső régióit is – származó partner és egy helyi vagy regionális önkormányzat vesz részt az Egyesült Királyságból, és javasolja, hogy az uniós tagállamok fontolják meg ezt az eszközt, ha az összhangban van a területi együttműködéssel, amikor az Egyesült Királysággal való együttműködésre törekszenek;
23. sajnálja, hogy az Európai Bizottság a 8. kohéziós jelentésben nem vette figyelembe a brexit hatását.
A hatás hozzájárult a gazdaság, a régiók közötti együttműködés, a kutatási ökoszisztémák, a képzési rendszerek és a demográfia megzavarásához számos uniós régió esetében.
A Régiók Bizottsága azt szeretné, ha a 2027 utáni időszakra vonatkozó előretekintő megközelítésben jobban figyelembe vennék a geopolitikai fejleményeket;
24.
üdvözli, hogy az Egyesült Királyság városai és régiói továbbra is aktívan részt vesznek számos uniós hálózatban és társulásban, például az Európa Tanács Helyi és Regionális Önkormányzatok Kongresszusában, és várhatóan tagjai maradnak bizonyos európai társulási kereteknek, például az Európai Külső Tengeri Régiók Konferenciájának (CPMR), az Eurocitiesnek és az Európai Települések és Régiók Tanácsának (CEMR), és hogy ezek a mechanizmusok kiváló tapasztalatcserét biztosítanak az Egyesült Királyság és az EU helyi és regionális önkormányzatai között;
25. bizakodását fejezi ki azzal kapcsolatban, hogy a testvérvárosi kapcsolatokon keresztül folytatódni fog az EU és az Egyesült Királyság helyi és regionális önkormányzatai közötti együttműködés, hiszen az Egyesült Királyságban mintegy 100 városnak (9) van testvérvárosi kapcsolata uniós tagállamok városaival.
Sürgeti a partnerségeket, hogy továbbra is vizsgálják meg az e munkát támogató lehetséges finanszírozási módszereket, mivel ezek a partnerségek elősegítik a legjobb gyakorlatok megosztását, a kölcsönös megértést és a közös értékeket, és alapvető fontosságúak az európai életmód szempontjából;
26. úgy véli, hogy az oktatási csereprogramok fontosak a diákok mobilitása és a közös kutatás számára, valamint a nyelvi készségek és az emberi kapcsolatok fejlesztése szempontjából, és támogatja az Egyesült Királyság decentralizált közigazgatásainak arra irányuló erőfeszítéseit, hogy a kereskedelmi és együttműködési megállapodás-kereten túl új utakat nyissanak az együttműködés számára;
27. különösen üdvözli a walesi „Taith” programot (10), valamint a walesi és skót nemzetközi tanulmányi csereprogramokat, amelyek legalább részben kompenzálhatják az Egyesült Királyság Erasmus+-ból való kilépését, és betölthetik az Egyesült Királyság nemzeti Turing-programja (11) által hagyott hiányosságokat;
28. megjegyzi, hogy látható tendencia a szubnacionális szintű kapcsolatok kétoldalúvá válása, amit az is jól mutat, hogy uniós régiók képviseleteket nyitnak Londonban és az Egyesült Királyság más területein.
Az Egyesült Királyságban a decentralizált nemzetek is a „globális nemzetek” menetrendjét követik, amely az európai régiókkal való kétoldalú kapcsolatokat helyezi előtérbe.
Angliában városok és nagyvárosi területek is kezdeményeznek kétoldalú együttműködési projekteket, amint azt például a Nagy-Manchester és Észak-Rajna–Vesztfália közötti partnerség is bizonyítja.
Az RB üdvözli a kétoldalú kapcsolatokat, ugyanakkor azt javasolja, hogy ez a bilateralizmus ne menjen a helyi és regionális önkormányzatok rovására azokban az országokban, ahol a szubnacionális szintű kapacitások gyengébbek, és hogy ne érezzék úgy, hogy ez a támogatás ellentétes az RB azon célkitűzésével, hogy intézményi szinten elismerjék az EU és az Egyesült Királyság közötti kapcsolatok szubnacionális dimenzióját;
29. kiaknázatlan lehetőségeket lát az EU és az Egyesült Királyság helyi és regionális önkormányzatai közötti együttműködésben, hogy közösen lépjenek fel a közös kihívások, például a humanitárius segítségnyújtás, az Északi-tenger, a La Manche-csatorna és az Ír-tenger fenntartható kezelése, valamint az éghajlatváltozás elleni globális küzdelem, a fenntartható fejlődési célok helyi és regionális szintű megvalósítása és a fenntarthatóbb, digitális turizmus felé való elmozdulás terén.
Ezzel kapcsolatban támogatja azt az Egyesült Királyság és Franciaország által felvetett elképzelést, hogy garantáljanak minimálbért az Európán belüli – ideértve az Egyesült Királyság és az Európai Unió közötti – viszonylatokon dolgozó tengerészeknek és egyéb munkavállalóknak;
30. hangsúlyozza, hogy az EU és az Egyesült Királyság régiói közötti kapcsolat a közös kulturális örökségen, nyelveken, többek között a kelta (nyelvi) kapcsolatokon, valamint a közös európai értékeken és népeink közös történelmén is alapul;
(9) (10) (11)
Nemzeti Statisztikai Hivatal, Egyesült Királyság, 2018-as adatok, közzétéve 2020 szeptemberében: https://www.ons.gov.uk/ peoplepopulationandcommunity/populationandmigration/populationestimates/datasets/twinnedtownsandsistercities.
2022 februárjában indított ötéves program (2022–2026) a walesi kormány 65 millió EUR összegű finanszírozásával.
Amely nem kínál viszonosságot, egyéves időtartamra szól, és inkább a tudományos személyzetre, mint a diákokra összpontosít.